Az EGT-Vegyesbizottság 13/2002 határozata

(2002. március 1.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2002. február 1-i 1/2002 EGT-vegyesbizottsági határozat [1] módosította.

(2) Az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének módosításáról szóló, 2001. július 30-i 1553/2001/EK bizottsági rendeletet [2] be kell építeni a Megállapodásba.

(3) Az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és II. mellékletének módosításáról szóló, 2001. augusztus 22-i 1680/2001/EK bizottsági rendeletet [3] be kell építeni a Megállapodásba.

(4) Az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I., II. és III. mellékletének módosításáról szóló, 2001. szeptember 14-i 1815/2001/EK bizottsági rendeletet [4], a HL L 268., 2001.10.9., 50. o. által javított változatában be kell építeni a Megállapodásba.

(5) Az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet II. mellékletének módosításáról szóló, 2001. szeptember 26-i 1879/2001/EK bizottsági rendeletet [5] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. melléklete XIII. fejezetének 14. pontja (2377/90/EGK tanácsi rendelet) a következő francia bekezdésekkel egészül ki:

"- 32001 R 1553: A Bizottság 2001. július 30-i 1553/2001/EK rendelete (HL L 205., 2001.7.31., 16. o.),

- 32001 R 1680: A Bizottság 2001. augusztus 22-i 1680/2001/EK rendelete (HL L 227., 2001.8.23., 33. o.),

- 32001 R 1815: A Bizottság 2001. szeptember 14-i 1815/2001/EK rendelete (HL L 246., 2001.9.15., 11. o.), a HL L 268., 2001.10.9., 50. o. által javított változatában,

- 32001 R 1879: A Bizottság 2001. szeptember 26-i 1879/2001/EK rendelete (HL L 258., 2001.9.27., 11. o.)."

2. cikk

A 1553/2001/EK, a 1680/2001/EK, a 1815/2001/EK, a HL L 268., 2001.10.9., 50. o. által javított változatában és a 1879/2001/EK rendelet izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. március 2-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [6].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. március 1-jén.

az EGT-Vegyesbizottság részéről

az elnök

P. Westerlund

[1] HL L 88., 2002.4.4., 1. o.

[2] HL L 205., 2001.7.31., 16. o.

[3] HL L 227., 2001.8.23., 33. o.

[4] HL L 246., 2001.9.15., 11. o.

[5] HL L 258., 2001.9.27., 11. o.

[6] Alkotmányos követelmények nem merültek fel.

--------------------------------------------------